Agadeso regionas

Agadeso regionas () – administracinė teritorija šiaurės Nigeryje, užima daugiau nei pusę šalies ploto. Administracinis centras – Agadesas.

Agadeso regionas – vienas didžiausių ir vienas rečiausiai gyvenamų Afrikos ir pasaulio administracinių vienetų. Jis ribojasi su Maliu, Alžyru, Libija ir Čadu. Didžiąją dalį teritorijos užima Sacharos dykuma, įskaitant Tenerės smėlynų plotus su Bilmos ergu.Geels, Jolijn, (2006) Bradt Travel Guide – Niger, p. 157–200. Centrinėje dalyje iškilę Ayro kalnai, o šiaurėje – Džado plynaukštė. Didelę dalį ploto sudaro Ayro ir Tenerės nacionalinis gamtos rezervatas (pasaulio paveldo objektas).

2012 m. regione gyveno vos 2,8 % Nigerio gyventojų. Daugiausia tai buvo klajokliai ar pusiau klajojantys žmonės: tuaregai (60,1 %), hausai (24,4 %), zarmai (5 %), kanuriai (4,7 %),Institut National de la Statistique du Niger : Annuaire statistique des cinquante ans d’indépendance du Niger, p.63 arabai (beduinai), fulbiai, tubai. Verčiamasi transsacharine prekyba, urano gavyba (Arlitas), „Niger (NER) Exports, Imports, and Trade Partners | OEC“. OEC – The Observatory of Economic Complexity. datulių auginimu, anksčiau plėtotas turizmas.

XV–XIX a. didelė dalis dabartinio regiono pateko į Agadeso sultonatą, o nuo XX a. pr. buvo valdomas prancūzų. Vietiniai tuaregai kėlė sukilimus tiek prieš kolonistų, tiek prieš Nigerio valdžią. Nuo XXI a. regione suaktyvėjo islamistų veikla.

 Administracinis suskirstymas 
Agadeso regionas padalintas į 3 departamentus ir 1 komuną:
 Arlito departamentas (centras Arlitas)
 Bilmos departamentas (Bilma)
 Čirozerino departamentas (Čirozerinas)
 Agadeso komuna

 Šaltiniai 

Kategorija:Nigerio geografija